Jakob Hurt

Jakob Hurt ( – ) ialah seorang ahli pakar cerita rakyat, nasionalis, dan ahli teologi Estonia. Beliau merupakan tokoh penting dalam kebangkitan kebangsaan Estonia dan pernah berkhidmat sebagai pastor di Otepää dan Saint Petersburg. Semasa menjadi presiden Persatuan Intelektual Estonia, beliau mengetuai projek mengumpul ratusan ribu karya puisi dan cerita rakyat lisan dalam bahasa Estonia. Jakob Hurt turut terpampang pada wang kertas 10 krooni antara 1991 hingga 2012.

 Kehidupan 
Jakob Hurt dilahirkan pada 22 Julai 1839 di Himmaste. Beliau belajar teologi di Universiti Tartu antara 1859–1863, dan mula aktif dalam gerakan nasionalis Estonia. Nama beliau terkenal selepas berucap di Festival Lagu Estonia pertama pada 1869, membantu memulakan kebangkitan kebangsaan dengan menekankan kepentingan bahasa dan kepercayaan bersama dalam membangunkan budaya negara.

Hurt ingin menjadi pastor, tetapi ditahan oleh pastor Jerman kerana aktivi nasionalisnya. Beliau bekerja sebagai guru dan dilantik presiden Jawatankuasa Sekolah Aleksander (1870), Persatuan Petani Tartu (1871) dan Persatuan Intelektual Estonia (1872). Beliau memulakan projek pengumpulan puisi dan cerita rakyat Estonia, berjaya mengumpul 261,589 karya dengan bantuan 1,400 sukarelawan.

Beliau akhirnya menjadi pastor di Otepää tetapi berpindah ke Saint Petersburg pada 1880 kerana konflik dengan pastor Jerman, memimpin Gereja Saint John bagi komuniti Estonia di bandar itu. Beliau memperoleh doktor falsafah dari Universiti Helsinki pada 1886 dan menulis 156 esei tentang puisi dan cerita rakyat Estonia dari 1888 hingga kematiannya pada 13 Julai 1907.

 Legasi 
Selepas kematiannya, koleksi karya sastra Estonia yang dikumpul oleh Jakob Hurt diserahkan kepada Persatuan Kesusasteraan Estonia untuk dipelihara dan disalin dengan selamat, serta dikaji oleh Kaarle Krohn. Pada 1924, Oskar Loorits memulakan usaha menubuhkan arkib cerita rakyat di Estonia berasaskan koleksi Hurt, dan Arkib Cerita Rakyat Estonia ditubuhkan pada September 1927. Arkib ini memulakan projek digitalisasi koleksi Hurt pada 2011–2012.

Hurt juga diiktiraf sebagai alumni kehormat Persatuan Pelajar Estonia,Auvilistlased eys.ee dan wajahnya terpampang pada wang kertas 10 krooni dari 1991 hingga 2011 sebelum digantikan oleh euro.

 Catatan 

 Bibliografi 
 Rudolf Põldmäe, "Noor Jakob Hurt". Eesti Raamat, Tallinn 1988
 "Jakob Hurt 1839-1907". Koostanud Mart Laar, Rein Saukas, Ülo Tedre. Eesti Raamat, Tallinn, 1989
 Mart Laar, "Raamat Jakob Hurdast". Ilmamaa, Tartu 1995

 Pautan luar 

Category:Kelahiran 1839
Category:Kematian 1907
Category:Ahli bahasa Estonia
Category:Pakar cerita rakyat Estonia
Category:Penulis Estonia
Category:Alumni Universiti Tartu
Category:Alumni Universiti Helsinki